
Text rozhodnutia
Súd: Krajský súd Košice Spisová značka: 10Sp/8/2015 Identifikačné číslo súdneho spisu: 7015200167 Dátum vydania rozhodnutia: 16. 09. 2015 Meno a priezvisko sudcu, VSÚ: JUDr. Miroslava Klimová ECLI: ECLI:SK:KSKE:2015:7015200167.4 Uznesenie Krajský súd v Košiciach v právnej veci navrhovateľky POHOTOVOSŤ, s.r.o., Pribinova 25, Bratislava, proti odporcovi Okresný úrad Košice - katastrálny odbor, Južná trieda 82, Košice, za účasti L. V., bytom Z. XXXXX/X, T. - L., v konaní o preskúmanie rozhodnutia odporcu č. V 10419/2014 zo dňa 12.12.2014 takto r o z h o d o l : Opravuje rozsudok Krajského súdu v Košiciach č.k. 10Sp/8/2015-25 zo dňa 30.03.2015 v prvom výroku tak, že správne má znieť: Súd potvrdzuje rozhodnutie Okresného úradu Košice, katastrálneho odboru zo dňa 12.12.2014 sp. zn. V 10419/2014. o d ô v o d n e n i e : Krajský súd v Košiciach vydal dňa 30.03.2015 rozsudok č.k. 10Sp/8/2015-25, ktorého prvý výrok znel: „Potvrdzuje rozhodnutie odporcu č. V 10419/2014 zo dňa 12.12.2014“. Najvyšší súd SR prípisom zo dňa 02.09.2015 sp. zn. 4Sžo/123/2015 vrátil vec krajskému súdu a uložil mu povinnosť opravným uznesením opraviť chyby v písaní v rozsudku, konkrétne správne uviesť výrok rozhodnutia podľa zápisnice o pojednávaní zo dňa 30.03.2015, pretože výrok o veci samej v zápisnici znie: „Súd potvrdzuje rozhodnutie Okresného úradu Košice, katastrálneho odboru zo dňa 12.12.2014 sp. zn. V 10419/2014.“ a v prvopise a rovnopisoch rozsudku krajského súdu je výrok o veci samej formulovaný: „Potvrdzuje rozhodnutie odporcu č. V 10419/2014 zo dňa 12.12.2014“. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Krajský súd podľa § 164 O.s.p. a v zmysle prípisu Najvyššieho súdu SR zo dňa 02.09.2015 vykonal opravu tak, ako je to uvedené vo výroku tohto uznesenia. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Krajský súd v Košiciach (§ 374 ods. 4 O.s.p.), a to písomne v dvoch vyhotoveniach. Odvolanie má obsahovať popri všeobecných náležitostiach podľa ust. § 42 ods. 3 O.s.p., údaje v zmysle ust. § 205 ods. 1 O.s.p., t. j. proti ktorému rozhodnutiu odvolanie smeruje, v akom rozsahu sa rozhodnutie alebo postup súdu považuje za nesprávny a čoho sa odvolateľ domáha.

